ഹ്യുണ്ടായി പുതിയ വെന്യു ഫെയ്സ്ലിഫ്റ്റ് പുറത്തിറക്കാനുള്ള ഒരുക്കത്തില് പ്രതീക്ഷിക്കാവുന്ന മാറ്റങ്ങള് ഹ്യുണ്ടായി പുതിയ വെന്യു ഫെയ്സ്ലിഫ്റ്റ് പുറത്തിറക്കുന്നു , ദക്ഷിണ കൊറിയന് നിര്മ്മാതാക്കള് പ്രാദേശികമായി പുത്തന് മോഡല് പരീക്ഷിച്ച് തുടങ്ങി എന്ന് റിപ്പോര്ട്ടുകള് സൂചിപ്പിക്കുന്നു.2022 ഹ്യുണ്ടായി വെന്യു സബ് ഫോര് മീറ്റര് എസ്യുവിയുടെ ആദ്യത്തെ ടെസ്റ്റ് മോഡല് ഹോം മാര്ക്കറ്റില് കണ്ടെത്തിയിരുന്നു. പുതിയ മോഡലിന് എക്സ്റ്റീരിയറിലും ഇന്റീരിയറിലും കോസ്മെറ്റിക് മാറ്റങ്ങള് ലഭിക്കാന് സാധ്യതയുണ്ട് എന്നിരുന്നാലും, മെക്കാനിക്സ് അതേപടി തുടരും എന്ന് പ്രതീക്ഷിക്കുന്നു. പുതിയ മോഡലിന് ചതുരാകൃതിയിലുള്ള പുതിയ ഹെഡ്ലാമ്ബ് യൂണിറ്റുകള് ഉണ്ടായിരിക്കും, അത് ബമ്ബറിന് താഴെയായി സ്ഥാപിക്കും. എല്ഇഡി ഡിആര്എല്ലുകള് ഡേടൈം റണ്ണിംഗ് ലാമ്ബുകള് പുതിയ ട്യൂസോണിനെപ്പോലെ കാണപ്പെടുമെന്ന് പ്രതീക്ഷിക്കുന്നു.ഡേടൈം റണ്ണിംഗ് ലാമ്ബുകള് ഗ്രില്ലിന്റെ ഒരു ഭാഗം പോലെ സംയോജിപ്പിച്ചിരിക്കും. പുതുക്കിയ ബമ്ബറുകള്, പുതിയ അലോയി വീലുകള്, നവീകരിച്ച ടെയില് ലൈറ്റുകള് എന്നിവ എസ്യുവിക്ക് ലഭിക്കും. എന്നാല് വാഹനത്തിന്റെ മൊത്തത്തിലുള്ള പ്രൊഫൈലും സ്റ്റൈലിംഗും നിലവിലുള്ള മോഡലിന് സമാനമായി തുടരും. ഇന്റീരിയര് മാറ്റങ്ങളെക്കുറിച്ചുള്ള വിശദാംശങ്ങള് ഇതുവരെ വെളിപ്പെടുത്തിയിട്ടില്ല. വാഹനത്തിന് പുതിയ കളര് സ്കീമിന്റെയും അപ്ഹോള്സ്റ്ററിയുടെയും രൂപത്തില് ചെറിയ മാറ്റങ്ങള് ലഭിക്കുമെന്ന് പ്രതീക്ഷിക്കുന്നു. നിലവിലെ മോഡലില് കാണാത്ത പുതിയ ഫീച്ചറുകളും ഹ്യുണ്ടായിക്ക് ഇതില് ചേര്ക്കാം.1.2 ലിറ്റര് നാച്ചുറലി ആസ്പിരേറ്റഡ് NA പെട്രോള്, 1.0 ലിറ്റര് ടര്ബോചാര്ജ്ഡ് പെട്രോള്, 1.5 ലിറ്റര് ടര്ബോഡീസല് എന്നിവ ഉള്പ്പെടുന്ന നിലവിലുള്ള എഞ്ചിന് സജ്ജീകരണം വെന്യു ഫെയ്സ്ലിഫ്റ്റ് നിലനിര്ത്താന് സാധ്യതയുണ്ട്.1.2 ലിറ്റര് NA എഞ്ചിന് 83 bhp കരുത്തും 113 Nm torque ഉം ഉല്പാദിപ്പിക്കുമ്ബോള്, ടര്ബോ യൂണിറ്റ് 118 bhp കരുത്തും 175 Nm torque ഉം പുറപ്പെടുവിക്കുന്നു. ടര്ബോഡീസല് എഞ്ചിന് 99 bhp കരുത്തും 240 Nm torque ഉം സൃഷ്ടിക്കും. ട്രാന്സ്മിഷന് ചോയിസുകളില് 1.2 ലിറ്റര് പെട്രോള് യൂണിറ്റ് അഞ്ച് സ്പീഡ് മാനുവല്, ഡീസലിന് സ്റ്റാന്ഡേര്ഡായി ആറ് സ്പീഡ് മാനുവല്, 1.0 ലിറ്റര് ടര്ബോയൂണിറ്റിന് iMT, ഏഴ് സ്പീഡ് DCT എന്നിവ ഉള്പ്പെടുന്നു. സോനെറ്റിന് സമാനമായി, വെന്യു ഡീസലിനും ഓട്ടോമാറ്റിക് ഗിയര്ബോക്സ് ഓപ്ഷനും ലഭിക്കും. ആറ് സ്പീഡ് ഓട്ടോമാറ്റിക്കില്, ഈ എഞ്ചിന് 113 bhp കരുത്തും 250 Nm torque ഉം വാഗ്ദാനെ ചെയ്യും.പുതിയ വെന്യു 2022 ന്റെ ആദ്യ പാദത്തില് ദക്ഷിണ കോറിയന് നിര്മ്മാതാക്കള് അനാച്ഛാദനം ചെയ്യാന് സാധ്യതയുണ്ട്, അതോടൊപ്പം 2022 മധ്യത്തോടെ ഇന്ത്യയില് വാഹനത്തിന്റെ ലോഞ്ച് പ്രതീക്ഷിക്കുന്നു. കിയ സോനെറ്റ്, ടാറ്റ നെക്സോണ്, മഹീന്ദ്ര XUV300, മാരുതി വിറ്റാര ബ്രെസ, ടൊയോട്ട അര്ബന് ക്രൂസര് എന്നിവയ്ക്ക് എതിരെ ഇത് മത്സരിക്കും.The post ഹ്യുണ്ടായി പുതിയ വെന്യു ഫെയ്സ്ലിഫ്റ്റ് പുറത്തിറക്കാനുള്ള ഒരുക്കത്തില് പ്രതീക്ഷിക്കാവുന്ന മാറ്റങ്ങള് first appeared on MalayalamExpressOnline.